**МЕДИЈСКА ПИСМЕНОСТ**

Циљ учења слободне наставне активности *Медијска писменост*је да подстакне развој медијске културе ученика и допринесе јачању способности разумевања, деконструкције и креирања медијских садржаја, које ће ученику помоћи за даљи когнитивни, емоционални и социјални развој у савременом медијацентричном окружењу.

|  |  |
| --- | --- |
| Разред Шести | Пети или шести |
| Годишњи фонд часова 36 | 36 |

**ТЕМЕ**

**ПОЈАМ И ФУНКЦИЈЕ МЕДИЈА**

Медији и публика (корисници).

Традиционални медији (штампа, радио, телевизија, филм) и нови медији (интернет).

Улога и место медија у савременом друштву.

Медијске навике (*Мој медијски дан*).

**ДЕКОНСТРУКЦИЈА И КОНСТРУКЦИЈА МЕДИЈСКЕ ПОРУКЕ**

Медијски садржаји као конструкти стварности.

Деконструкција и конструкција медијских порука.

**ОГЛАШАВАЊЕ**

Комерцијални медијски садржаји у различитим медијима (рекламе, скривене поруке намењене пласирању одређених идеја, садржаја и животних стилова).

Профит као циљ оглашавања.

Утицај медијских садржаја на осећања, вредности и понашање публике – куповину и потрошњу.

**МЕДИЈСКИ САДРЖАЈИ НА МОБИЛНИМ ДИГИТАЛНИМ ПЛАТФОРМАМА И ПРЕТРАЖИВАЊЕ НА ИНТЕРНЕТУ**

Комуникација у дигиталном окружењу.

Поузданост и веродостојност информација на интернету.

Претраживачи „на мрежи” и агрегатори садржаја.

Вредновање и селекција доступних информација.

Персонализована претрага на Гуглу.

Анализа апликација на мобилном телефону.

Зависност од мобилних телефона.